ועדת הפנים והגנת הסביבה, כנסת 23, פרוטוקול מספר 13, 2020-06-16 16:55

מיכל (מיקי) חיימוביץ': אני פותחת שוב את הישיבה שלנו שדנה בהצעת החוק לתיקון פקודת העיריות.

מיכל (מיקי) חיימוביץ': חברת הכנסת יוליה מלינובסקי, אנא נמקי את הרוויזיה שהגשת.

יוליה מלינובסקי: אני עדיין מבקשת ממשרד הפנים לשקול לתת הנחות לעסקים, לוותר להם מתשלום אגרת השמירה הזו בזמן הקורונה, להתחשב באזרחים ובמצב הקשה.

יוליה מלינובסקי: אני מבקשת שלא יגידו לי שזה כלום כסף.

יוליה מלינובסקי: כבר ראינו שזה לא כלום.

יוליה מלינובסקי: לפעמים כשאת באה לסופר וחסר לך שקל, לא ימכרו לך לחם.

יוליה מלינובסקי: זה פשוט חטא על פשע, במיוחד בתקופה הזו, לחדש את הוראת השעה הזו.

יוליה מלינובסקי: גם כך קשה, וזה דחיפה קטנה שיכולה כבר להוביל לנפילה סופית שאין דרך לצאת ממנה.

יוליה מלינובסקי: באותה נשימה אני פונה לראשי הרשויות ואומרת להם: יש לכם שיקול דעת פה.

יוליה מלינובסקי: עובדה שהרבה רשויות מסתדרות בלי ולא גובות אגרת שמירה ולא מתנהגות בכזו אגרסיביות כלפי האזרחים.

יוליה מלינובסקי: תשקלו את זה, אל תטילו את זה.

יוליה מלינובסקי: בסוף האזרחים ייתנו את חוות דעתם עליכם בזמן שיהיו בחירות.

יוליה מלינובסקי: משרד הפנים, אם ראשי רשויות טובים בגביית אגרת שמירה, בהפעלת כוח חמוש ואתם סומכים עליהם במיליציות המקומיות האלה, באותה נשימה אני מבקשת שתיתנו שיקול דעת להפעיל עסקים בשבת, להפעיל תחבורה ציבורית בשבת, כי לא יכול להיות שפה אנחנו סומכים עליהם והם מספיק טובים ופה הם לא מי יודע מה טובים.

יוליה מלינובסקי: תודה רבה.

משה ארבל: לפני ההצבעה ייאמר רק לפרוטוקול שאם ראש רשות מבקש להעביר במועצת העיר החלטה לפטור מאגרות שמירה, הסמכות המלאה היא בידו, למרות שזה כנראה יעבור כרגע, וזה לא מונע מראש העיר את הסמכות הזו.

מיכל (מיקי) חיימוביץ': כן, אפשר גם לוותר על זה.

משה ארבל: היועץ המשפטי, אמרתי נכון?

תומר רוזנר: וחברי מועצת העיר כמובן.

משה ארבל: כמובן חברי המועצה, ברוב קולות.

מיכל (מיקי) חיימוביץ': בהחלט.

מיכל (מיקי) חיימוביץ': אני מעמידה להצבעה את הרוויזיה שהגישה חברת הכנסת יוליה מלינובסקי.

מיכל (מיקי) חיימוביץ': מי בעד הרוויזיה?

מיכל (מיקי) חיימוביץ': מי נגד?

מיכל (מיקי) חיימוביץ': בעד – 1

מיכל (מיקי) חיימוביץ': נמנעים – אין הרוויזיה לא התקבלה.

מיכל (מיקי) חיימוביץ': ההצבעה נדחתה.

מיכל (מיקי) חיימוביץ': אם כך, בעקבות ההצבעה שביצענו קודם על החוק, אני קובעת כי הצעת החוק התקבלה והיא תועבר לקריאה שנייה ושלישית במליאה.

מיכל (מיקי) חיימוביץ': תודה רבה לכם.